
ŠIAULIŲ MIESTO SAVIVALDYBĖS ADMINISTRACIJOS
ŽEMĖS VALDYMO SKYRIUS

SPRENDIMO „DĖL PRITARIMO PAKEISTI ŽEMĖS SKLYPO IŠRADĖJŲ G. 18, 
ŠIAULIŲ MIESTE, 2008 M. LIEPOS 30 D. VALSTYBINĖS ŽEMĖS NUOMOS
SUTARTĮ NR. N29/08-0064“



2025 m. ____________ d.
Šiauliai


Sprendimo tikslas gauti Šiaulių miesto savivaldybės tarybos pritarimą pakeisti 2008 m. liepos 30 d. nuomos sutartį Nr. N29/08-0064 ir pasirašyti susitarimą dėl žemės sklypo dalies bendrai naudojamame 0,6565 ha ploto valstybinės žemės sklype Išradėjų g. 18, Šiaulių mieste (kadastro Nr. 2901/0023:902), pakeičiant nuomojamą žemės sklypo dalies plotą iš 0,5246 ha į 0,1476 ha, pakeičiant nuomotojo duomenis ir kitas sąlygas, pagal galiojančią faktinę situaciją.

Žemės sklypo dalis nuomos sutartimi išnuomota iki 2068-07-30.
Valstybinės žemės nuomą reglamentuoja Lietuvos Respublikos žemės įstatymas ir Kitos paskirties valstybinės žemės sklypų pardavimo ir nuomos taisyklės, patvirtintos Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“ (toliau – Taisyklės).
Taisyklių 44 punkte nurodyta, kad valstybinės žemės nuomos procedūrą vykdanti institucija valstybinės žemės nuomos sutarties projektą pateikia nuomininkui. Pasirašydamas sutarties projekte nuomininkas patvirtina, kad sutinka su sutarties projekte įrašytomis žemės sklypo nuomos sąlygomis. 
Sprendimas išnuomoti žemės sklypą ar jo dalį arba prašymo netenkinti priimamas per 10 darbo dienų, kai valstybinės žemės nuomotojas yra savivaldybės taryba, – artimiausiame tarybos posėdyje, nuo valstybinės žemės nuomos sutarties projekto suderinimo su nuomininku. Jeigu priimamas sprendimas išnuomoti žemės sklypą ar jo dalį, jame nurodoma, kad žemės sklypas ar jo dalis išnuomojami valstybinės žemės nuomos sutarties projekte įrašytomis sąlygomis ir nurodomi žemės sklypo nuomos termino nustatymo motyvai. Sutarties projektas pridedamas prie sprendimo išnuomoti žemės sklypą kaip neatskiriamas priedas.
Taisyklių 49.4 punkte nurodyta, kad kai pasikeičia nuomininko nuosavybės ar nuomos teise valdomų savarankiškai funkcionuojančių statinių ar įrenginių, kuriems eksploatuoti išnuomotas žemės sklypas (jo dalis), skaičius ar šių statinių ar įrenginių nuosavybės ar nuomos teise valdoma dalis, todėl keistinas nuomininkui tenkantis žemės sklypo nuomojamos dalies dydis.
2008-07-30 valstybinės žemės nuomos sutartimi Nr. N29/08-0064 išnuomota 0,5246 ha ploto žemės sklypo dalis patalpai (unikalus Nr. 2998-8003-9084:0002) pastate 8P1b (unikalus Nr. 2998-8003-9084) ir pastatui 9P1b (unikalus Nr. 2998-8003-9095) eksploatuoti.
2024 m. gruodžio 31 d. pirkimo–pardavimo sutartimi (notarinio registro Nr. 9441) buvo perleista patalpa (unikalus Nr. 2998-8003-9084:0002), kuriai eksploatuoti Šiaulių miesto savivaldybės tarybos 2025 m. balandžio 4 d. sprendimu Nr. T-180 „Dėl valstybinės žemės sklype (kadastro Nr. 2901/0023:902), Išradėjų g. 18, Šiaulių mieste, esančio pastato (unikalus Nr. 2998-8003-9084) patalpoms eksploatuoti tenkančių žemės sklypo dalių dydžių nustatymo“ buvo priskirta 0,2096 ha ploto žemės sklypo dalis.
Pasirašydami sutarties projekte nuomininkai patvirtino, kad sutinka su sutarties projekte išdėstytomis žemės sklypo nuomos sąlygomis. 
Nuomos sutarties projektas saugomas Žemės valdymo skyriuje.

Nenumatoma

Teigiamos pasekmės – priėmus sprendimą teigiamų pasekmių nenumatoma.
Neigiamos pasekmės – priėmus sprendimą neigiamų pasekmių nenumatoma. 

Priėmus sprendimą, teisės aktai nekeičiami ir nepripažįstami negaliojančiais.

Sprendimui įgyvendinti priimti papildomų teisės aktų nereikia.

Sprendimo projekto įgyvendinimui papildomos lėšos nebus reikalingos. 

Antikorupcinio vertinimo pažyma nepridedama.
Sprendimo projektą parengė Šiaulių miesto savivaldybės administracijos Žemės valdymo skyrius. Tiesioginis rengėjas − skyriaus vyr. specialistė Loreta Baliutavičienė, tel. +370 41 509 582. 

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 


Skyriaus vedėja			                                                     Oksana Gruzdienė



